Елин Пелин
Край на зимата

chitanka.info

— Врабче, защо си днес

тъй весело, тъй живо,

играеш, чуруликаш

и пееш си щастливо?

— Скорецът се обади

по радиото днес,

че тука веч пристига

със пролетната вест.

Таз сутрин рано чух

на сливата навън

оная малка птичка,

що пее „цъфтитрън“.

На зимата настъпва,

настъпва вече края,

затуй съм, братко, весел

и пея, и играя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.